

**แผนการจัดการเรียนรู้ที่ ๑**

**หน่วยการเรียนรู้ที่** ๓ กลอนดอกสร้อยรำพึงในป่าช้า **เรื่อง** กลอนดอกสร้อยรำพึงในป่าช้า

**วิชา** ภาษาไทย **รหัสวิชา** ท ๒๒๑๐๒  **กลุ่มสาระการเรียนรู้** ภาษาไทย

**ชั้น** มัธยมศึกษาปีที่ ๒ **ภาคเรียนที่** ๒ **ปีการศึกษา** ๒๕๖๒ **เวลา**  ๑๐๐ นาท**ีผู้สอน**  อาจารย์จารุวัลย์ พิมผนวช

**มาตรฐานการเรียนรู้**

มาตรฐาน ท ๑.๑ ใช้กระบวนการอ่านสร้างความรู้และความคิด เพื่อนำไปใช้ตัดสินใจ แก้ปัญหาในการดำเนินชีวิตและมีนิสัยรักการอ่าน

 มาตรฐาน ท ๕.๑ เข้าใจและแสดงความคิดเห็น วิจารณ์วรรณคดีและวรรณกรรมไทยอย่างมีคุณค่าและนำมาประยุกต์ใช้ในชีวิตจริง

**ตัวชี้วัด**

 ท ๑.๑ ม.๒/๒ จับใจความสำคัญ สรุปความ และอธิบายรายละเอียดจากเรื่องที่อ่าน

 ท ๑.๑ ม.๒/๘ มีมารยาทในการอ่าน

**จุดประสงค์การเรียนรู้**

 **๑.** นักเรียนสามารถอธิบายความเป็นมา ประวัติผู้แต่ง และลักษณะคำประพันธ์จากเรื่องกลอนดอกสร้อยรำพึงในป่าช้าได้

 ๒. นักเรียนมีมารยาทในการอ่าน

**สาระสำคัญ**  กลอนดอกสร้อยรำพึงในป่าช้า เป็นบทประพันธ์ของพระยาอุปกิตศิลปะสาร (นิ่ม กาญจนาชีวะ) ซึ่งนำมาจากกวีนิพนธ์อังกฤษเรื่อง Elegy Writtenin in a Country Churchyard ของทอมัส เกรย์ โดยใช้คำประพันธ์ประเภทกลอนดอกสร้อยในการแต่ง จำนวน ๓๓ บท เนื้อหากล่าวถึงการสั่งสอนให้เห็นถึงสัจธรรมของชีวิตมนุษย์ที่ไม่อาจหลีกหนีความตายได้ นอกจากนี้กลอนดอกสร้อยรำพึงในป่าช้ายังให้คุณค่าในด้านวรรณศิลป์ เช่น การใช้ความเปรียบ การใช้คำเลียนเสียงธรรมชาติ การเล่นสัมผัส เป็นต้น วรรณคดีเรื่องกลอนดอกสร้อยรำพึงในป่าช้าจึงควรค่าแก่การศึกษาในระดับชั้นมัธยมศึกษาปีที่ ๒

**สาระการเรียนรู้**

**ความรู้**

 ๑. ความเป็นมาเรื่องกลอนดอกสร้อยรำพึงในป่าช้า

 ๒. ประวัติผู้แต่ง

 ๓. ลักษณะคำประพันธ์

**ทักษะกระบวนการทางภาษาไทย**

 สามารถใช้ภาษาติดต่อทั้งการรับรู้และถ่ายทอดความรู้สึกนึกคิดอย่างมีประสิทธิภาพและสัมฤทธิ์ผล**คุณลักษณะอันพึงประสงค์**

 มุ่งมั่นในการทำงาน

**สมรรถนะสำคัญ** ความสามารถในการสื่อสาร

**กิจกรรมการเรียนรู้**

 กิจกรรมนำเข้าสู่บทเรียน

 ๑. ครูให้นักเรียนดูวิดีโอ สื่อแอนิเมชันโดยใช้เทคนิคสตอปโมชัน เรื่อง กลอนดอกสร้อยรำพึงในป่าช้า จากนั้นครูตั้งคำถาม เพื่อกระตุ้นความรู้ของนักเรียน เรื่อง กลอนดอกสร้อยรำพึงในป่าช้า “เมื่อนักเรียนดูวิดีโอนักเรียนจะนึกถึงสิ่งใดเป็นอันดับแรกและจากวิดีโอพูดถึงเรื่องอะไรบ้าง” โดยสุ่มนักเรียนตอบ จากนั้นครูและนักเรียนร่วมกันสรุปคำตอบที่ได้

กิจกรรมพัฒนาผู้เรียน

 ๒. ครูบรรยายความรู้วรรณคดีเรื่องกลอนดอกสร้อยรำพึงในป่าช้า ในส่วนของเรื่องการศึกษาความ-เป็นมา ลักษณะคำประพันธ์โดยใช้โปรแกรมนำเสนอข้อมูล เรื่องกลอนดอกสร้อยรำพึงในป่าช้า

 ๓. นักเรียนจดบันทึกความรู้ที่ได้จากการเรียนเรื่องกลอนดอกสร้อยรำพึงในป่าช้าลงในสมุดจดบันทึก

 ๔. ครูสุ่มหมายเลขของนักเรียน เพื่อตอบคำถามทดสอบความรู้โดยใช้เซียมซีเสี่ยงดวง โดยคำถามมีดังนี้ ใครคือผู้แต่งเรื่องกลอนดอกสร้อยรำพึงในป่าช้า เดิมกลอนดอกสร้อยรำพึงในป่าช้ามาจากวรรณกรรมเรื่องใด ยกตัวอย่างการปรับคำประพันธ์บางตอนที่ปรับให้เข้ากับวัฒนธรรมของคนไทย

กิจกรรมรวบยอด

 ๕. นักเรียนและครูร่วมกันสรุปความรู้เรื่องกลอนดอกสร้อยรำพึงในป่าช้า

**สื่อ / แหล่งการเรียนรู้**

 ๑. โปรแกรมนำเสนอข้อมูลเรื่องกลอนดอกสร้อยรำพึงในป่าช้า

 ๒. เซียมซีเสี่ยงดวง

**การวัดและประเมินผล**

|  |  |  |  |
| --- | --- | --- | --- |
| **เป้าหมาย** | **หลักฐาน** | **เครื่องมือวัด** | **เกณฑ์การประเมิน** |
| **สาระสำคัญ** กลอนดอกสร้อยรำพึงในป่าช้า เป็นบทประพันธ์ของพระยาอุปกิตศิลปะสาร (นิ่ม กาญจนาชีวะ) โดยใช้คำประพันธ์ประเภทกลอนดอกสร้อยในการแต่ง เนื้อหากล่าวถึงการสั่งสอนให้เห็นถึงสัจธรรมของชีวิตมนุษย์ที่ไม่อาจหลีกหนีความตายได้  | สมุดจดบันทึก | ตรวจสมุดจดบันทึก | ได้คะแนนร้อยละ ๖๐ ขึ้นไปถือว่าผ่านเกณฑ์ |
| **ตัวชี้วัด** ท ๑.๑ ม.๒/๒ จับใจความสำคัญ สรุปความ และอธิบายรายละเอียดจากเรื่องที่อ่านท ๑.๑ ม.๒/๘ มีมารยาทในการอ่าน | สมุดจดบันทึก | ตรวจสมุดจดบันทึก | ได้คะแนนร้อยละ ๖๐ ขึ้นไปถือว่าผ่านเกณฑ์ |
| **คุณลักษณะอันพึงประสงค์**มุ่งมั่นในการทำงาน | สมุดจดบันทึก | ตรวจสมุดจดบันทึก | ได้คะแนนร้อยละ ๖๐ ขึ้นไปถือว่าผ่านเกณฑ์ |
| **สมรรถนะ**  ความสามารถในการสื่อสาร | สมุดจดบันทึก | ตรวจสมุดจดบันทึก | ได้คะแนนร้อยละ ๖๐ ขึ้นไปถือว่าผ่านเกณฑ์ |

**บันทึกหลังสอน**

 **๑. ผลการสอน**

 **๒. ปัญหาและอุปสรรค**

 **๓. ข้อเสนอแนะ**

ลงชื่อ.............................................ครูผู้สอน

 (อาจารย์จารุวัลย์ พิมผนวช)

 อาจารย์ประจำวิชา

**ความเห็นของหัวหน้ากลุ่มสาระการเรียนรู้วิชาภาษาไทย**

.............................................................................................................................................................................. ..............................................................................................................................................................................

 ลงชื่อ................................................................

 (อ.ดร.บัวลักษณ์ เพชรงาม)

 หัวหน้ากลุ่มสาระการเรียนรู้วิชาภาษาไทย